สวัสดีค่ะถ้าเรามีอะไรกันเมื่อวันที่27มิ.ย. แล้วไปตรวจเลือดที่รพ.แห่งหนึ่งเมื่อวันที่18ก.ค.ได้ผล b-hcgน้อยกว่า1.2 มีโอกาสที่ผลตรวจจะผิดพลาดไหมคะ หรือว่าเราสามารถเชื่อผลนี้ได้100%แล้วว่าเราไม่ตั้งครรภ์แน่ๆ (รอบเดือนล่าสุดมาวันแรกวันที่7มิ.ย.และวันสุดท้ายวันที่15มิ.ย.ค่ะ ปกติรอบเดือนจะมา34วันโดยประมาณ)
สวัสดีค่ะ หากมีเพศสัมพันธ์วันที่ 27 มิ.ย. แล้วหากสมมุติมีการปฏิสนธิเกิดขึ้น ดังนั้น เมื่อถึงวันที่ 18 ก.ค. (หรือเท่ากับตั้งครรภ์ได้ 21 วัน) เมื่อตรวจเลือดเพื่อหาฮอร์โมน HCG ก็จะได้ค่าที่มากกว่า 20 mIU/ml ขึ้นไปค่ะ ดังนั้น หากตรวจได้ค่าที่น้อยกว่า 1.2 mIU/ml ก็แสดงว่าไม่ได้มีการตั้งครรภ์เกิดขึ้นแต่อย่างใด และผลที่ได้ก็ถือว่าเชื่อถือได้ค่ะดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้น แนะนำควรรอประจำเดือนต่อไปก่อน หากไม่มานานเกิน 3 เดือน จึงควรไปพบแพทย์เพื่อตรวจหาสาเหตุอื่นๆ ต่อไป เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น